Muhu
Muhu on saar Saare maakonnas. Pindalaga 204,86 km² on see suuruselt kolmas saar Eestis. Muhu saar kuulub koos teda ümbritsevate laidudega Muhu valla koosseisu. Saaremaaga ühendab Muhu saart Väikese väina tamm. Kuivastu sadama ja mandri vahel liiguvad parvlaevad, kuid talvel võib üle Suure väina viia ka jäätee. Suuremad laiud Muhu kõrval on Kõinastu laid, Kesselaid ja Viirelaid. Saare järgi on nime saanud siluri Jaagarahu lademe Muhu kihistu.